### | | | | --- | --- | | | | | --- | | **Teknik- og Miljøudvalget** 13. juni 2019 Sagsnr. 710-2018-36310 Dok.nr. 710-2019-116894 Malou Thorsen | | 35.                 Privat skovbegravelsesplads ved Mygind i [adresse] - Åbent

###

|  |  |
| --- | --- |
| Tidl. politisk behandling | BY, 26.09.18, pkt. 110 |
| Forventet sagsgang | PU, ØK, BY |
| Lovgrundlag | Lov om begravelse og ligbrænding |

###

**SAGENS INDHOLD**

Byrådet skal i denne sag tage stilling til placeringen af en
privat skovbegravelsesplads til urner. Det ansøgte område ligger i Nicolai Kristoffersen
i [adresse] vest for Niels Eriksen. Området er ca. på 1,5 hektar og er noteret
med fredskovspligt. Placering fremgår af vedlagte bilag.

[adresse] har i ansøgningen henvist til en tilsvarende
skovbegravelsesplads ved [adresse] i Horsens Kommune som model for
den ansøgte placering. Ansøgningen fra [adresse] fremgår af vedlagte bilag.
Ansøgningen indeholder bl.a. et organisationsdiagram, vedtægter for
Herman Jespersen, aftaler mellem Horsens Kommune, Stensballegaard I/S og
Skovbegravelse ApS samt deklaration tinglyst på [adresse] I/S. Læs mere
om skovbegravelsespladsen ved Herman Jespersen og priser af [www.skovbegravelse.nu](http://www.skovbegravelse.nu).

Det skal bemærkes, at Byrådet 26. september 2018 har
igangsat et undersøgelsesarbejde omkring placering af en kommunal
begravelsesplads med et tilhørende administrationsgrundlag. Resultatet af dette
arbejde vil indgå i den kommende budgetlægning for 2020-23.

**VURDERING**

Teknik og Kultur registrerer, at det fremgår af ansøgningen,
at gravstederne placeres rundt om udpegede træer, og at træerne vil blive
markeret med et diskret skilt/plade med identifikationsnummer. Der må ikke være
anden beplantning på gravstedet end den for skoven naturligt fremkommende. Det
vil derfor ikke være tilladt at lægge blomster eller lignende ved gravstedet,
hverken ved urnenedsættelsen eller senere. Gravstedet kan dog markeres med
minimal skiltning med naturmæssigt materiale i naturmæssigt fremtoning, f.eks.
en lille sten med navn eller initialer. Teknik- og Kultur vurderer umiddelbart,
at det vil være i overensstemmelse med fredsskovsbestemmelserne. Det er
Miljøstyrelsen, som er myndighed for fredskov.

Lovgivningen på området tilsiger, at det kun er folkekirken
og kommunerne, som kan oprette en begravelsesplads, og det kan kun ske efter
godkendelse fra kirkeministeriet. Derfor skal kommunen eje eller have råderet
over det areal, der skal anvendes til skovbegravelsespladsen. Kravet om
rådighed over skovbegravelsesarealet løses ved, at kommunen og ejeren indgår en
forpagtningsaftale på arealet. En forpagtningsaftale skal have en løbetid på
minimum 10 år, idet der er krav om at arealet først må benyttes til andet
formål 10 år efter sidste urnenedsættelse. Det vil sige, at der vil skulle
tinglyses en fredningsperiode på 10 år efter forpagtningsperiodens ophør.

En forpagtningsaftale vil kunne indgås vederlagsfrit for
kommunen, hvilket vil kunne stilles som betingelse for kommunens deltagelse. I
forpagtningsaftalen vil grundejeren endvidere forpligtes til at afholde
udgifter til ejendomsskatter og afgifter af enhver art.

[adresse] vil i samarbejde med Skovbegravelse ApS stå
for den daglige drift af skovbegravelsespladsen. Dette omfatter blandt andet
vedligehold af området, nedsætning af urner, administration af
begravelsesprotokol og reservation af gravplads. Der vil derfor skulle indgås
en driftsaftale med [adresse] og en administrationsaftale med
Skovbegravelse ApS. Favrskov Kommune vil have myndighedsansvaret og pligt til
at føre tilsyn med stedet og begravelsesprotokollerne.

Kirkeministeriet skal godkende vedtægter, forpagtnings- og
driftsaftalerne. [adresse] tilbyder, i samarbejde med Skovbegravelse ApS
og Landinspektør firmaet Bonefeld & Bystrup v. Svend Smedegaard, at stå for
ansøgningen til Kirkeministeriet på vegne af Favrskov Kommune. Byrådet vil
skulle godkende ansøgningen.

Det er Byrådet, der fastsætter taksten for, hvor meget der
må opkræves for et gravsted. Teknik og Kultur foreslår, at dette vurderes
årligt som en del af Favrskov Kommunens takstoversigt. Taksten skal hvert år
godkendes af Byrådet.

Teknik- og Kultur vurderer, at etableringen af en
skovbegravelsesplads i landzone vil kræve landzonetilladelse efter planlovens §
35, da der er tale om en ændret anvendelse af et areal i det åbne land. I
landzonetilladelsen vil der bl.a. skulle tages stilling til parkeringsforhold.
I den forbindelse skal der tages hensyn til det eksisterende beskyttede dige,
der ligger mellem skov og vej, samt at skoven er en fredsskov.

**ØKONOMI**

Der må påregnes en mindre udgift for Favrskov Kommune til
varetagelse af tilsynsopgaven. Det forudsættes, at forpagtningsaftalen for
arealet er vederlagsfrit.

Driften af skovbegravelsespladsen skal varetages af 3. mand
uden risiko for kommunen. Skulle projektet vise sig ikke at være rentabelt
eller på anden måde ikke at kunne fortsætte, fx ved konkurs, vil aktiviteten
kunne indstilles. Kommunens forpligtelse vil så være, at føre tilsyn med, at
gravpladsen ikke forstyrres i 10 år, samt opbevare begravelsesprotokollen i
samme periode.

**INDDRAGELSE**

I forbindelse med landzonesagsbehandlingen vil de nærmeste
naboer blive hørt.

**INDSTILLING**

Direktøren for Teknik og Kultur indstiller til Byrådet:

1.
At ansøgning om etablering af en privat
urnebegravelsesplads principielt godkendes i Nicolai Kristoffersen.

2.
At der arbejdes videre med udkast til
vedtægter, forpagtnings- og driftsaftale samt forslag til takster til
ansøgningen ved kirkeministeriet.

**BESLUTNING**

***Planudvalget, 4. juni 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Ansøgning til etablering af skovbegravelseplads af [adresse] | 710-2019-90121 |
| Kort over privat skovbegravelsesplads | 710-2019-107508 |